hotchpotch/miracl-hf-unified huggingface dataset:
Kuopion uimahalli
Kuopion uimahalli on Kuopion Hatsalan kaupunginosassa sijaitseva uimahalli. Se on rakennettu vuonna 1969 ja sen suunnitteli Esa Malmivaara . Halli oli valmistuessaan Suomen suurin uimahalli, kokonaistilavuudeltaan 36 100 kuutiometriä. Hallissa on kuusiratainen 50 metrin allas, joka on mahdollista jakaa välisillalla 12:ksi 25 metrin radaksi, sekä opetusallas. Hallissa on kolmen metrin ponnahduslauta sekä kerroshyppyjä varten 3, 5, 7,5 ja 10 metrin hyppytasot.
Uimahallissa on tehty maailmanennätyksiä, muun muassa Kuopion Uimaseura 24 tunnin uinnissa. Suomen ensimmäisen maailmanennätyksen teki Jani Sievinen 200 metrin sekauinnissa lyhyellä altaan mitalla (25 m).
Hallin yleisökapasiteetti on noin 950 henkilöä. Täysi katsomo on monesti saavutettu pellehyppynäytöksissä ja muutamassa vesipallon miesten SM-sarjaottelussa.
Halli on sittemmin käynyt kilpailutoimintaan liian pieneksi ja rapistunut huonokuntoiseksi, joten sen lähistölle on suunniteltu uutta hallia. Sellaista ollaan rakentamassa Niiralan Montun tontille jäähallin viereen; hanke valmistunee vuonna 2020.
Suurkaupungin hait
Suurkaupungin hait () on yhdysvaltalainen draamaelokuva vuodelta 1961. Sen on tuottanut, käsikirjoittanut (Sidney Carrollin ohella) ja ohjannut Robert Rossen. Pääosia näyttelevät Paul Newman, Jackie Gleason, Piper Laurie ja George C. Scott.
Elokuva pohjautuu Walter Tevisin 1959 kirjaan "The Hustler", joka kertoo pienten piirien biljardihaista "Fast Eddie" Felsonista, joka tahtoo todistaa olevansa maan paras voittamalla legendaarisen pelaajan "Minnesota Fatsin".
"Suurkaupungin hait" oli ehdokas yhdeksässä Oscar-palkintossa. Elokuva palkittiin kahdella Oscarilla (paras lavastus, Harry Horner ja Gene Callahan, sekä paras kuvaus, Eugen Schüfftan). George C. Scott kieltäytyi parhaan miessivuosan ehdokkuudesta. Elokuva sai myös 1961 parhaan elokuvan Bafta-palkinnon, tosin jaettuna neuvostoliittolaisen elokuvan "Vain neljä päivää" kanssa. Lisäksi Newman sai parhaan ulkomaisen miesnäyttelijän palkinnon. Laurie oli ehdolla parhaan ulkomaisen naisnäyttelijän Baftan saajaksi. Golden Globe -ehdokkaita olivat Newman (paras miesnäyttelijä), Scott (paras sivuosa ja paras tulokas) ja Gleason (paras sivuosa).
"Suurkaupungin hait" valittiin 1997 säilytettäväksi Yhdysvaltain kongressin kirjaston National Film Registryssä. "The New York Timesin" kriitikot valitsivat "Suurkaupungin hait" vuonna 2004 yhdeksi kaikkien aikojen tuhannesta parhaasta elokuvasta maailmassa.
Jäähyväiset jalkavaimolle
Jäähyväiset jalkavaimolle ("Ba wang bie ji") on vuonna 1993 valmistunut Chen Kaigen ohjaama kiinalainen elokuva. Se on keskeinen kiinalaisten elokuvien niin sanotun viidennen sukupolven edustaja. Viides sukupolvi toi kiinalaiset elokuvantekijät maailman tietoisuuteen.
Monien viidennen sukupolven elokuvien tapaan "Jäähyväiset jalkavaimolle" kuvaa Kiinan 1900-luvun puolivälin poliittisen myllerryksen vaikutuksia yksittäisten ihmisten, perheiden ja ryhmien elämään – tässä tapauksessa kahden Pekingin oopperan tähden sekä heidän väliinsä ilmestyvän naisen.
Elokuva perustuu Lilian Leen romaaniin. Hän osallistui myös elokuvan käsikirjoittamiseen.
"Jäähyväiset jalkavaimolle" jakoi vuoden 1993 Cannesin elokuvajuhlien Kultaisen palmun Jane Campionin "Pianon" kanssa. Se sai myös parhaan ei-englanninkielisen elokuvan Bafta-palkinnon 1993 ja Golden Globe -palkinnon parhaana vieraskielisenä elokuvana 1994.
"The New York Timesin" kriitikot valitsivat "Jäähyväiset jalkavaimolle" vuonna 2004 yhdeksi kaikkien aikojen tuhannesta parhaasta elokuvasta. Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon.
Delta (DVD)
Delta, tai Innocent Eyes (joissakin maissa) on australialaisen laulajan Delta Goodremin musiikki-dvd vuodelta 2003. "Delta" on kaikkien aikojen myydyin australialaisen artistin musiikki-dvd. Se on saavuttanut 11-kertaiseen platinalevyyn oikeuttavan myynnin rajan.
Hranice
Hranice on kaupunki Määrin alueella Olomoucin läänissä Přerovin piirikunnassa Tšekin tasavallan itäosassa. Vuonna 2009 kaupungissa oli asukkaita 19 302.
Theódoros Poulákis
Theódoros Poulákis () (1620/1622 Chaniá, Kreikka – 1692/1697 Korfu, Kreikka) oli kreikkalainen renessanssiajan taidemaalari. Poulákis syntyi Chaniássa Kreetan saarella, josta hän muutti Venetsiaan. Venetsiassa Poulákis teki suurimman osan töistään. Vietettyään pitkän ajan Venetsiassa, muutti Poulákis Korfun saarelle, jossa hän myös kuoli. Korfulla ovat säilyneet osa Poulákiksen suurimmista töistä. Lisäksi hänen töitään on säilynyt suuri määrä Kefalonián saarella. Arvellaankin, että Poulákis työskenteli sielläkin. Myös Panagía Odigítria -kirkossa Zákynthoksen saarella hänen tiedetään työskennelleen.
Poulákis kuului kreetalaiseen koulukuntaan. Samoihin aikoihin Venetsiassa vaikutti myös toinen kreetalainen taidemaalari, Emmanouíl Tzánes.
Oulun Sanomat
Oulun Sanomat oli Pohjois-Suomen Sanomalehti Oy:n kustantama Oulussa ilmestyvä kaupunkilehti. Lehti ilmestyi 2–3 kuukaudessa, ja sen päätoimittaja oli Veera Visuri. Viimeinen lehti ilmestyi 15. joulukuuta 2011.
Nervous Shakedown
Nervous Shakedown on AC/DC -yhtyeen kappale, joka julkaistiin vuonna 1983 "Flick of the Switch" -albumilla ja myös singlenä. Singlen b-puolena oli kappaleen "Rock and Roll Ain't Noise Pollution" liveversio.
Kappale on yhtyeelle epätyypillisen hidastempoinen. "Nervous Shakedownista" kuvattiin myös musiikkivideo samassa sessiossa, jossa kuvattiin "Flick of the Switch" -kappaleen video. Videolla rumpuja "soitti" uusi rumpali Simon Wright erotetun Phil Ruddin sijaan.
Kappaleen ovat tehneet Angus Young, Malcolm Young ja Brian Johnson
Peter Kelamis
Peter Kelamis (s. 1967 Sydney, Australia) on kreikkalaisia sukujuuria omaava australialainen näyttelijä ja koomikko, joka asuu Kanadassa.
Kelamis aloitti näyttelemisen televisiossa vuonna 1993, mutta on tullut paremmin tunnetuksi useista äänirooleistaan animaatioiden parissa. Hän muun muassa dubbasi Gokun englanniksi Dragon Ball Z -animesarjassa vuosina 1997–1998 ja toimi Rolfin äänenä kanadalaisessa animaatiosarjassa "Ed, Edd n Eddy". Kameran edessä Kelamis on näytellyt sarjoissa, kuten "Salaiset kansiot", "L-koodi", "Smallville" ja "Stargate Universe", sekä elokuvissa "Talo täynnä toivoa", "Supertähden tunnustukset", "Kaikki viisi vaimoani" ja "Eläintohtori 3".
Vuonna 2009 hänellä oli vieraileva äänirooli tietokoneanimaatiosarjassa "".
Reefer Madness
Reefer Madness (toiselta nimeltään Tell Your Children) on yhdysvaltalainen vuonna 1936 valmistunut eksploitaatioelokuva, joka kertoo kannabista polttavan nuorison onnettomuuksista ja rikoksista: päälleajoista, murhista, itsemurhista, raiskauksista ja mielisairauksista. Sana "reefer" elokuvan nimessä on yksi kannabiksen lukuisista slanginimityksistä.
Elokuva kuvattiin nimellä "Tell Your Children" opetuselokuvaksi, jonka tarkoitus oli varoittaa nuorisoa kannabiksen vaaroista. Sen kuvaamisen rahoitti uskonnollinen ryhmä. Kuvausten valmistuttua tuottaja Dwain Esper osti sen ja leikkasi siitä sensaationhakuisen eksploitaatioelokuvan, joka ei kuitenkaan päässyt julkiseen levitykseen.
"Reefer Madness" löydettiin uudelleen 1970-luvulla, kun vastaperustettu New Line Cinema -yhtiö alkoi levittää tekijänoikeuksiltaan rauennutta elokuvaa collegeyleisöille. Siitä tuli kulttielokuva kannabiksen käyttäjien keskuudessa. Uusi katsojaryhmä piti siitä sen tahattoman komediallisuuden vuoksi. Elokuvasta on tehty myös satiirinen musikaalisovitus, joka ensiesitettiin Los Angelesissa 1998 ja off Broadway -tuotantona New Yorkissa 2001.
Ampallang
Ampallang (tunnetaan myös nimellä Palang tai Pallang) on genitaalilävistys.
Lävistys kulkee poikittain terskan tai virtsaputken läpi. Lävistys pyritään tekemään mahdollisimman ylös terskan pintaan, jotta virtsaputken vahingoittumiselta vältettäisiin.
Terskan paraneminen kestää 3–9 vuorokautta. Lävistämisen jälkeen terska voi vuotaa verta vuorokaudenkin ajan.
Sink the Pink
Sink the Pink on AC/DC -yhtyeen vuonna 1985 "Fly on the Wall" -albumilla julkaistu kappale. Se julkaistiin myös singlenä b-puolenaan "Shake Your Foundations", joka sisältyi myös "Fly on the Wall" -albumille. Australian-painoksessa B-puoli oli ”Back in Business”. "Sink the Pinkistä" on kuvattu myös musiikkivideo. 
Vuonna 1986 kappale julkaistiin yhtyeen soundtrack-albumilla "Who Made Who". Kappaleen ovat tehneet Angus Young, Malcolm Young ja Brian Johnson
Guiche
Guiche on genitaalilävistys. Se asetaan välilihan keskelle.
Prinssi Albert -lävistys
Prinssi Albert on genitaalilävistys. Ympärileikatulla peniksellä reikä voidaan tehdä keskelle frenulumia. Ympärileikkaamattomilla lävistys tehdään jommallekummalle puolen frenulumia, jolloin esinahan ollessa päälle vedettynä lävistys asettuu esinahan alle "mukavammin". Tämän tarkoitus on vähentää ihoärsytystä. Yleisin lävistyksen tekotapa on asettaa virtsaputkeen vastaanottoputki, joka ottaa terskan alapuolelta lävistetyn neulan virtsaputkessa vastaan.
Viggo Wallensköld
Viggo Wallensköld (s. 1969) on suomalainen taidemaalari, joka on tullut tunnetuksi friikkien, amputoitujen ja yksinäisten hahmojen muotokuvista. Hahmojen sukupuoli on usein epäselvä. Wallensköld on myös kirjoittanut kirjan kuvitteellisesta sienitieteilijästä, Anatolij D. Mbdrinovista. Wallensköld opiskeli ensin taidehistoriaa, mutta siirtyi Kuvataideakatemiaan. Hän oli Vuoden nuori taiteilija vuonna 2005.
Wallensköldin maalaukset ovat esittäviä, ihmishahmojen ohella hän maalaa maisemia. Henkilöt on tavallisesti kuvattu kokovartalokuvana ja frontaalisesti suoraan edestä. Myös taidehistoria on usein läsnä maalauksissa. Hänen maisemansa ovat horisontaalisia, pitkiä ja kapeita. Wallensköld maalaa ne luonnossa mallista, kun taas ihmishahmot ovat peräisin mielikuvituksesta. Maisemien aiheet ovat usein koruttomia, kuten peltoaukea, teollisuusalue tai linja-autoasema.
Wallensköldin etunimi on tanskalainen. Hänen koko nimensä on Viggo-Wentzel Renato-Bogislaus Cathmor-Adlerwalt Wallensköld. Etunimet ovat Wallensköldin isän vanhoista nimikirjoista kokoamia. Molemmat hänen vanhempansa ovat taiteilijoita.
Vesa-Pekka Rannikko
Vesa-Pekka Rannikko (s. 1968 Turku) on suomalainen kuvanveistäjä, joka asuu ja työskentelee Helsingissä. Hän tekee veistoksia väripigmentein läpivärjätystä kipsistä.
Rannikon veistokset ovat kuin kolmiulotteisia impastomaalauksia. Rannikko kokoaa teoksensa käyttäen palettiveistä, työskennellen nopeasti ennen kuin kipsi kuivuu. Veistoksissa on erivärisistä kipsisistä "siveltimenvedoista" muodostuvat vahvat valot ja varjot. Rannikon teoksissa on arkisia teemoja, kuten maitotölkkejä, olutpakkauksia ja muuten tutunoloisia kuvia.
Vesa-Pekka Rannikko on tehnyt myös performanssia ja videoita. Hänen omien sanojensa mukaan on kiinnostavaa, ettei teoksia voida lokeroida tarkasti. Teoksen voi määritellä tällöin yhtäaikaisesti esimerkiksi valokuvaksi ja tilateokseksi tai maalaukseksi ja veistokseksi.
Vesa-Pekka Rannikko on opiskellut pääsääntöisesti Suomessa. Hän valmistui ensin taiteen maisteriksi ja sittemmin myös kuvataiteen maisteriksi.Vuonna 2008 Rannikko valittiin laatimaan taiteen yleissuunnitelman Vantaan Leinelän kaupunginosan yleisille alueille. Teokset sijoittuvat pääasiassa kaduille ja puistoihin, mutta myös esimerkiksi kiertoliittymiin. Seudun kasveista innoittunut, seitsemän metriä korkea valaistu teos "Paikalliset" valmistui 2012.
Helsingin Torpparinmäen Näsinpuistossa sijaitsee Vesa-Pekka Rannikon teos "Aaumu". Helsingin kaupungin taidemuseon tilaama teos on valmistettu kivimassalla rikastetusta betonista - teoksen valmistumisessa oli aktiivisesti mukana myös Suomen betoniyhdistys. Aaumu teos julkistettiin 13.9.2005.
Näyttelyvaihtokeskus FRAME:n taiteellinen johtaja Laura Köönikkä valitsi Rannikon edustamaan Suomea 54. Venetsian biennaalissa.
Näyttely pidettiin perinteikkäästi Aalto-paviljongissa, jonka Rannikko mielsi myös teostensa lähtökohdaksi.. Näyttely jouduttiin sulkemaan etuajassa myrskyvaurioiden takia.
Siirtomaasota
Siirtomaasota on siirtomaavallan alaisen siirtomaan alueella käyty sota, jota siirtomaavalta käy joko siirtomaan alkuperäisväestöä, sitä asuttavia kolonialisteja tai toista, kyseistä aluetta havittelevaa kilpailevaa valtiota vastaan. Termiä käytetään yleensä kuvaamaan länsimaiden, lähinnä eurooppalaisten siirtomaavaltojen käymiä sotia Afrikassa, Aasiassa ja Amerikassa.
Vaikka siirtomaasodat päättyivät lähes aina länsimaiden voittoon, saattoivat paikalliset asukkaat joskus aiheuttaa merkittäviä tappioita siirtomaavalloille. Tällaisista tunnetuimpia on Yhdysvaltain vapaussota 1775–1783, jossa Pohjois-Amerikan brittiläiset siirtokunnat itsenäistyivät brittiläisestä imperiumista. 1800-luvun lopun Italian–Etiopian sodan aikana käydyssä Adowan taistelussa etiopialaiset onnistuivat voittamaan italialaiset ja maa välttyi näin joutumasta siirtomaaksi. Vaikka zulu-sota päättyikin alkuperäiskansan tappioon, zulut voittivat heidät aliarvioineen Britannian armeijan Isandlwanan taistelussa 1879.
1900-luvun jälkipuolen dekolonisaation yhteydessä käytiin siirtomaasotia, jotka yleensä päättyivät siirtomaan itsenäistymiseen.
Kobolttikarbonaatti
Kobolttikarbonaatti (CoCO) on koboltti- ja karbonaatti-ionien muodostama ioniyhdiste. Ulkomuodoltaan yhdiste on vaaleanpunaista kiteistä ainetta, joka ei liukene veteen, mutta hapot liuottavat sen. Luonnossa kobolttikarbonaattia tavataan sferokobaltiittimalmina.
Kobolttikarbonaattia voidaan valmistaa kobolttisuolojen vesiliuoksista kuumentamalla niitä natriumvetykarbonaatin kanssa. Esimerkiksi kobolttisulfaatin ja natriumvetykarbonaatin reaktiossa muodostuu kobolttikarbonaattia ja natriumvetysulfaattia.
Kobolttikarbonaattia käytetään keramiikan värjäykseen, lämpötilailmaisimissa ja katalyyttinä muun muassa valmistettaessa vähän rikkiä sisältäviä polttoaineita. Koboltti on tärkeä hivenaine ja kobolttikarbonaattia lisätään karjanrehuun.
Kobolttikarbonaatti liukenee kuumiin suola - ja typpihappoihin vapauttaen hiilidioksidia. Samalla syntyy happojen kobolttisuolaa kobolttikloridia tai kobolttinitraattia.
Dogging
Dogging tarkoittaa toimintaa, jossa toisilleen tuntemattomat ihmiset sopivat Internetissä ajan ja paikan seksin harjoittamiseen julkisella paikalla. Aftonbladetin mukaan termi dogging juontuu siitä, että seksiä harrastamaan lähtevä ihminen kertoo lähtevänsä "ulkoiluttamaan koiraa" ().
Aatto (etunimi)
Aatto on suomalainen miehen etunimi, joka on muunnelma Adolf-nimestä. Aaton nimipäivä on 23. kesäkuuta. Nimen muodostumiseen on vaikuttanut myös se, että 1950-luvulle saakka juhannusaatto oli aina Aaton päivänä, 23. kesäkuuta.
Suomen väestörekisterijärjestelmään kesäkuun 2017 alkuun mennessä merkitty yhteensä 2 346 henkilöä, joilla on Aatto yhtenä etunimistään.
Juno (kantoraketti)
Juno (kantoraketti): Juno I oli Redstone-ohjuksesta tehty kantoraketti. Tämä raketti sotketaan usein toiseen Redstonen muunnelmaan, Jupiter C-luotausrakettiin. Juno I oli Jupiter C. johon oli lisätty vielä yksi vaihe. Juno II oli Jupiter-ohjuksesta kehitetty kantoraketti.
Berndt Blom
Berndt Valdemar Blom (15. maaliskuuta 1868 Tampere – 1932) oli suomalainen arkkitehti. Hänen vanhempansa olivat seppä Berndt Gabriel Blom ja Juliana Wilhelmina Dahlberg. Blom kävi Tampereen reaalikoulun ja opiskeli Suomen polyteknillisen opiston arkkitehtuuriosastolla 1887–1891.
Blom harjoitteli opiskeluaikanaan muurarin ammattia kaksi kuukautta, toimi piirtäjänä arkkitehti Gustaf Nyströmin luona Helsingissä kaksi kuukautta ja Tampereen kaupunginarkkitehti Lambert Petterssonin luona 16 kuukautta. Vuodesta 1892 lähtien hänellä oli oma toimisto Tampereella. Arkkitehdintyönsä ohella hän toimi Tampereen palomestarina vuodesta 1891 lähtien.
Blomin suunnittelemia rakennuksia ovat
Ola Håkansson
Ola Håkansson (24. maaliskuuta 1945 Tukholma), on ruotsalainen laulaja, säveltäjä ja tuottaja. Håkansson oli yhtyeen Ola and the Janglersin ja myöhemmin Secret Servicen laulaja. Håkansson on nauhoittanut singlen The Way You Are Agnetha Fältskogin kanssa vuonna 1986. Håkansson on ollut osa laulunkirjoitustrio Norell Oson Bardia.
Håkansson on perustanut Alexander Bardin kanssa levy-yhtiö Stockholm Recordsin.
Håkanssonilla on poika, nimeltään Ludvig Håkansson.
"Ola och Julia" (1967)
Eye in the Sky
Eye in the Sky voi tarkoittaa ainakin seuraavia:
In Cold Blood
In Cold Blood voi tarkoittaa ainakin seuraavia:
Caj Bremer
Carl-Johan (Caj) Bremer (s. 22. helmikuuta 1929 Helsinki) on suomalainen valokuvaaja ja akateemikko. Hän on suomalaisen kuvajournalismin merkittävimpiä edustajia.
Bremer kävi lukiota kaksi luokkaa ja aloitti valokuvaajan ammatin opiskelun toimimalla apulaisena aluksi Fred Runebergin ja sitten Rafael Roosin teollisuuskuvaukseen erikoistuneessa valokuvaamossa. Työnsä ohella hän liittyi 1950 kameraseura helsinkiläisen Amatörfotografklubbenin jäseneksi, saaden oppia myös sieltä.
Bremer menestyi valokuvakilpailuissa ja toimi kilpailujen tuomarina. Hänen kuviaan julkaistiin ulkomaalaisissa lehdissä ja vuosikirjoissa. Vuonna 1952 hänet valittiin Hufvudstadsbladetin valokuvaajaksi ja 1954 hän siirtyi Lehtikuva Oy:n palvelukseen työskenneltyään kesän Tukholmassa Svenska Dagbladetissa. Vuonna 1957 Bremeristä tuli Viikkosanomien ensimmäinen vakinainen valokuvaaja. Vuodet 1970–1978 hän oli Helsingin Sanomissa ja uudelleen vuodesta 1984 alkaen.
Vuosina 1978–1983 Bremer oli taiteilijaprofessori. Hän toimi 1973–1976 Valokuva-lehden päätoimittajana ja vuodesta 1978 Taideteollisen korkeakoulun kuvajournalismin opettajana.
Lehtikuvaajana Bremer kiersi Suomea ja maailmaa, käyden myös syrjäseuduilla. Hän teki lukuisia reportaaseja toimittajan työparina ja kuvasi tapahtumia viihde-elämää myöten. Bremer oli etevä luomaan kontaktia kuvaajan ja kuvattavan välille, ja hänen kuvansa olivatkin monen nuoren lehtikuvaajan esikuvana. Vuonna 1968 Bremer sai ensimmäisenä valokuvaajana taiteilija-apurahan, jonka turvin hän kuvasi näyttelyään varten ympäri Suomea.
Bremer sai 20 000 euron kulttuuripalkinnon Svenska kulturfondenilta toukokuussa 2012. Vuonna 2015 hänelle myönnettiin elämäntyöstään kunniamaininta Suomen Kuvalehden journalistipalkintogaalassa.
Caj Bremerin poikia ovat valokuvaaja Stefan Bremer ja näyttelijä Max Bremer.
Talisman (lautapeli)
Talisman on fantasiateemainen lautapeli, jossa pelaajat pelaavat seikkailijoita, jotka yrittävät päästä pelilaudan keskelle, josta löytää "Crown of Command" -nimisen taikaesineen. Tämän onnistumiseksi täytyy löytää aarteita ja voittaa hirviöitä taistelussa, jotta kokemuksen kasvun myötä selviytyminen loppuun asti olisi mahdollista. Lautapelin on julkaissut Games Workshop vuonna 1983 ja sen toisesta laitoksesta on olemassa loppuunmyyty suomennos. Uusin versio on neljäs laitos, jonka Fantasy Flight Games julkaisi alkuperäisen tekijän lisenssillä vuonna 2008.
Klosters-Serneus
Klosters-Serneus (vuoteen 1973 Klosters, retoromaaniksi "Claustra") on kunta Itä-Sveitsissä, Graubündenin kantonissa. Se kuuluu Prättigau/Davosin alueeseen.
Klosters-Serneus on tunnettu talviurheilukeskus, joka sijaitsee Landquartjoen laaksossa noin 10 kilometriä Davosista koilliseen. Kunnan korkein kohta on 3 298 metriä korkea Verstanclahorn.
Sen asukasluku on 3 841 (31.12.2014). Asukkaista 88,7 % on saksankielisiä, seuraavaksi eniten puhutaan portugalia ja serbokroatiaa.
Rhätische Bahnin rautatie Landquartista haarautuu Klostersissa Davosiin ja Vereinatunnelin kautta Engadiniin. Päätie 28 () Landquartista Davosiin kulkee Klosters-Serneusin kautta.
O. M. Reuter
Odo Morannal Reuter (28. huhtikuuta 1850 Turku – 2. syyskuuta 1913 Turku) oli suomalainen eläintieteen professori, hyönteistutkija ja ruotsiksi kirjoittanut runoilija. Hän käytti nimimerkkejä "O.R.", "Peregrinus" ja "-r-R-r".
Reuterin vanhemmat olivat rehtori Edvin Titus Feodor Reuter ja Aline Procopé. Hän pääsi ylioppilaaksi Turun lukiosta vuonna 1867 ja valmistui filosofian kandidaatiksi ja maisteriksi 1873 ja lisensiaatiksi 1876. Filosofian tohtoriksi hän väitteli 1877. Reuter teki tutkimusmatkoja muun muassa muihin Pohjoismaihin, Ranskaan, Skotlantiin sekä Shetland- ja Orkneysaarille. Reuter oli erityisesti nivelkärsäkkäiden asiantuntija. Hän toimi Helsingin yliopiston eläintieteen dosenttina 1877–1882 ja eläintieteen henkilökohtaisena ylimääräisenä professorina 1882–1910. Reuter oli useiden ulkomaisten hyönteistieteellisten seurojen ja yhdistysten jäsen ja kunniajäsen. Hän toimi Suomen Tiedeseuran puheenjohtajana vuosina 1884–1885.
Reuterin puoliso oli Maria Sofia Dahlman (s. 1869), metsänhoitaja Allan Einar Reuter (s. 1889) oli heidän poikansa.
Tieteellisten julkaisujen lisäksi Reuter julkaisi myös yhdeksän runokokoelmaa ja kirjoitti muun muassa matkakirjoja ja -oppaita.
Juno I
Juno I oli amerikkalainen Redstone-ohjuksesta muunneltu kantoraketti, jolla laukaistiin vuonna 1958 maan ensimmäinen satelliitti Explorer I. Se oli käytännössä kolmivaiheinen Jupiter C-luotainraketti, johon lisättiin vielä yksi vaihe. Tämän takia Juno I ja Jupiter C usein sekoitetaan toisiinsa. Juno II:ssa taas käytettiin ensimmäisenä vaiheena Jupiter-ohjusta, ei Redstonea.
Juno II
Juno II oli varhainen amerikkalainen satelliittien ja luotainten laukaisuun käytetty kantoraketti, jossa käytettiin ensimmäisenä vaiheena Jupiter-ohjusta. Ylimmissä rakettivaiheissa käytettiin Sergeantin rakettimoottoreita: yhtätoista toisessa rakettivaiheessa, kolmea kolmannessa vaiheessa ja yhtä neljännessä vaiheessa - sama konfiguraatio jota käytettiin pienemmän Juno I -raketin ylävaiheissa.
Kantoraketin ensilaukaisu tapahtui 6. kesäkuuta 1958, viimeinen laukaisu 24. toukokuuta 1961. Kantoraketin kymmenestä laukaisusta neljä onnistui täysin, yksi osittain. Laukaisut suoritettiin Cape Canaveral Air Force Stationista Floridasta. Kantoraketilla laukaistiin lähinnä Pioneer- ja Exlorer-ohjelmien satelliitteja. Juno II pystyi kuljettamaan matalalle Maan kiertoradalle 41 kg:n hyötykuorman, Kuuta kiertävälle radalle 6 kg:n hyötykuorman. Kantoraketin korkeus oli 24,0 m, halkaisija 2,67 m ja massa 55 110 kg.
Goormaghtighin otaksuma
Goormaghtighin otaksuma on lukuteorian otaksuma, jonka esitti René Goormaghtigh. Konjektuurin mukaan ainoat epätriviaalit kokonaislukuratkaisut Diofantoksen yhtälölle
missä "x", "y" > 1 ja "n", "m" > 2 ovat
Balasubramanian ja Shorey todistivat, että kyseiselle Diofantoksen yhtälölle on olemassa vain äärellisen monta kokonaislukuratkaisua.
Dennis Taylor
Dennis Taylor (12. kesäkuuta 1921 Sidcup, Kent – 2. kesäkuuta 1962 Monte Carlo, Monaco) oli brittiläinen F1-kuljettaja.
Taylor osallistui yhteen F1-osakilpailuun kaudella 1959, Britannian GP:hen. Hän kuitenkin karsiutui, eikä päässyt starttaamaan kilpailuun. Hän ajoi F2-luokan autolla aika-ajoissa. Taylor ajoi myös sarjan ulkopuolisissa kilpailuissa.
Vuonna 1960 Taylor siirtyi ajamaan Formula Junior -sarjaa ja voitti kauden aikana kaksi kilpailua. Hän menehtyi Monte Carlon -osakilpailussa vuonna 1962, kun hän menetti Lola Mk5-Ford -autonsa hallinnan tunnelin ulostuloalueella, osui puuhun ja kimposi aitaan. Taylor sai vakavia vammoja päähän ja kuoli paikan päällä.
Taylor ajoi myös 500 cc F3 -luokassa vuosina 1952–1954. Lisäksi hän osallistui vuonna 1957 Le Mansin 24 tunnin ajoon, mutta 7 tunnin ajomatkan jälkeen autoon iski tekninen vika ja hän joutui keskeyttämään.
Riitta Salmi
Riitta Salmi on suomalainen kosmetologi, kauneudenhoitoalan opettaja ja järjestöaktiivi. Hänelle on myönnetty opetusneuvoksen arvonimi vuonna 2009, hän on Suomen toinen kauneudenhoidon parissa työuransa tehnyt arvonimen kantaja.
Salmi toimi Espoon seudun koulutuskuntayhtymä Omniassa lehtorina sekä kansainvälisten asioiden koordinaattorina.
Salmi valittiin kansainvälisen kosmetologien järjestön Cidesco Internationalin puheenjohtajaksi vuosiksi 1996–2000.
Henry Taylor (kilpa-autoilija)
Henry Taylor (16. joulukuuta 1932 Shefford, Bedfordshire – 24. lokakuuta 2013 Vallauris, Alpes-Maritimes, Ranska) oli brittiläinen F1-kuljettaja. Hän osallistui yhteentoista F1-osakilpailuun kausilla 1959–1961. Hän saavutti yhteensä 3 MM-pistettä ajamalla neljänneksi Ranskan GP:ssä 1960.
Taylor kilpaili 500 cc F3 -luokassa vuosina 1954–1957. Hän voitti sarjan mestaruuden kahdesti vuosina 1955 ja 1956 voittaen jälkimmäisenä vuonna 15 kilpailua. Hän siirtyi F2-luokkaan vuonna 1958 jatkaen hyviä sijoituksiaan. Hän ajoi Formula Junior -tiimissä vuonna 1960 voittaen kahdesti. Hän osallistui Monte Carlon ralliin vuonna 1961. Hän kilpaili rallin MM-sarjassa neljä kautta ajaen Ford Anglialla, Ford Cortinalla ja Lotus Cortinalla, jolla hän kilpaili myös Euroopan Touring car -mestaruussarjassa vuonna 1964. Hän ajoi kahdesti toiseksi ECTT-kilpailuissa ja oli kuuden parhaan joukossa joka autolla.
Taylor siirtyi Fordin kilpailumanageriksi vuonna 1965.
Biotalous
Biotalous tarkoittaa kaikkia uusiutuvia luonnonvaroja tuottavaa, käyttävää, jalostavaa ja markkinoivaa tuotantoa sekä uusiutuvista luonnonvaroista valmistettujen tuotteiden kulutusta. Euroopassa biotaloudella tarkoitetaan usein pelkästään biopolttoaineisiin perustuvaa taloutta. Yhdysvalloissa biotalouden käsite ymmärretään laajemmin, mutta myös siellä tässä yhteydessä pääpaino on biopolttoaineilla ja nimenomaan nestemäisillä liikenteen polttoaineilla. Joissakin yhteyksissä biotaloutta pidetäänkin vastakohtana fossiilisiin polttoaineisiin perustuvalle nykytaloudelle.
Puu on Suomen merkittävin uusiutuva luonnonvara, jota jalostetaan teollisessa mittakaavassa. Biotaloudessa puun ja kuidun hyödyt uusiutuvana ja kierrätettävänä materiaalina pääsevät esiin. Biotalouden uusia tuotteita syntyy bioenergia- ja biokemikaalisektoreille yhdistämällä puuta ja kuitua muihin materiaaleihin sekä luomalla kuiduista uusia tuotteita uuden teknologian (nano-, ICT- yms) avulla.
Skeleton Crew
Skeleton Crew tarkoittaa seuraavia:
Kenelle kellot soivat (elokuva)
Kenelle kellot soivat ("For Whom the Bell Tolls") on Sam Woodin ohjaama yhdysvaltalainen draamaelokuva vuodelta 1943. Se perustuu Ernest Hemingwayn vuonna 1940 ilmestyneeseen romaaniin "Kenelle kellot soivat". Elokuva kertoo yhdysvaltalaisesta miehestä Espanjan sisällissodassa (1936–1939). Tarina perustuu Hemingwayn omiin sotakokemuksiin lehtimiehenä.
Katina Paxinou sai Oscarin osastaan Pilarina.
Elokuvan alkuperäinen pituus oli 170, mutta teatterilevitykseen sitä lyhennettiin 134 minuuttiseksi. 1990-luvulla siitä julkaistiin DVD:nä 166 minuutin pituinen versio, jonka pituusero johtuu eri kuvataajuudesta.
"The New York Timesin" kriitikot valitsivat "Kenelle kellot soivat" vuonna 2004 yhdeksi kaikkien aikojen tuhannesta parhaasta elokuvasta.
Ponte Buggianese
Ponte Buggianese on kunta Pistoian maakunnassa Toscanan alueella Keski-Italiassa. Siellä on noin 8 800 asukasta.
Cartoon Network Racing
Cartoon Network Racing on Firebrand Gamesin, The Game Factoryn ja Eutechnyxin kehittämä sekä The Game Factoryn julkaisema ajopeli PlayStation 2:lle ja Nintendo DS:lle.
Pelin tarkoitus on voittaa vastustajat kilpa-ajoissa erilaisilla Cartoon Network -hahmoilla. Pelissä on yksinpelin lisäksi moninpeli, jossa useita eri pelityylejä. Myös yksinpelissä on useita eri pelityyppejä. Pelissä valitaan ensin hahmo, joka ajaa autoansa. Sen jälkeen valitaan hahmo auton takaosaan, joka asettelee ansoja ja muita hankaluuksia vastustajille. Jokaisella hahmolla on omat henkilökohtaiset voimansa, joita voivat olla turbonopeus, leijuminen, suojakilpi sekä hyökkäys. Autot ovat erinäköisiä, ja hyviä eri asioissa. Jokaisen auton ominaisuudet on luokiteltu tähdillä, ja kaikilla on yhteensä kymmenen tähteä. Pelihahmoja voit saada lisää pelaamalla Cartoon Eliminatoria, pelimuotoa, jossa kuudesta pelaajasta viimeinen maalissa oleva joka pelissä poistetaan. Pelaajat vähenevät joka kierroksella, ja se joka selviää viimeiseksi voittaa kilpailun. Uusia kenttiä voit voittaa pelaamalla Tournamentia, peliä jossa on tarkoituksena saada eniten pisteitä ajettuaan kolme kenttää läpi.
Klušino
Klušino () on kylä Smolenskin alueella Venäjällä lähellä Gagarinin kaupunkia noin 165 kilometriä Moskovasta länsilounaaseen. Vuonna 1998 kylässä asui 428 henkeä. Kylässä on toiminut keskikoulu, kirjasto, kulttuuritalo, kauppa, postitoimisto, terveysasema ja maidon keruupiste.
Vuonna 1610 Klušinon taistelussa Jakob De la Gardien johtamat suomalais-ruotsalaiset joukot hävisivät puolalaisille.
Vuonna 1812 Napoleonin armeijan joukot hävittivät kaikki kylän rakennukset kirkko mukaan luettuna. Klušinon kylässä on syntynyt kosmonautti Juri Gagarin ja hänen lapsuusajan kotitalonsa on museoitu.
Fritz Klute
Fritz Klute (29. tammikuuta 1885 Freiburg im Breisgau – 7. helmikuuta 1952 Mainz) oli saksalainen maantieteilijä. Hän toimi professorina Gießenissä vuodesta 1921 ja Mainzissa vuodesta 1947. Klute tutki muun muassa asutusmaantiedettä ja ilmaston vaikutusta jääkausiin.
Camillo Sitte
Camillo Sitte (17. huhtikuuta 1843 Wien – 16. marraskuuta 1903 Wien) oli itävaltalainen arkkitehti, taidemaalari, kaupunkiteoreetikko ja kaupunkisuunnittelija, joka vaikutti huomattavalla tavalla 1900-luvun kaupunkisuunnitteluun.
Sitte piti ihanteina keskiaikaisen kaupungin suljettua tilajärjestystä ja epäsäännöllistä rakennetta vastakohtana ruutukaavan säännöllisyydelle. Sitten pääteos on vuonna 1889 julkaistu "Kaupunkirakentamisen taide". Teos on runsaasti kuvitettu ja nostaa esiin kaupunkitilan esteettisen kokemisen.
Sitte arvosteli oman aikansa kaupunkisuunnittelua ja vertaa sitä antiikin, keskiajan ja barokin ratkaisuihin, joita hän pitää parempina. Sitten mukaan 1800-luvun lopun kaupunkisuunnittelu tuotti monotonisia ja pikkusieluisia kaupunkinäkymiä. Suurimpia syypäitä ovat pyrkimys symmetriaan ja ruutukaava, jota hän kutsuu ”lohkojärjestelmäksi”
Sitten ajatukset saivat kannatusta myös Suomessa Yrjö Blomstedtin, Bertel Jungin ja Lars Sonckin kautta.
Hans Knappertsbusch
Hans Knappertsbusch (13. maaliskuuta 1888 Elberfeld (nyk. Wuppertal) – 25. lokakuuta 1965 München) oli saksalainen kapellimestari, joka tunnetaan erityisesti Richard Wagnerin, Anton Brucknerin ja Richard Straussin teosten tulkitsijana.
Knappertsbusch aloitti filosofian opiskelijana Bonnin yliopistossa, mutta siirtyi vuonna 1908 Kölnin konservatorioon opiskelemaan orkesterin johtamista Fritz Steinbachin johdolla. Parina kesänä hän avusti Siegfried Wagneria ja Hans Richteriä Bayreuthin festivaaleilla. Knappertsbusch aloitti kapellimestarin uransa Elberfeldissä (1913−1918), Leipzigissä (1918−1919) ja Dessaussa (1919−1922). Kun Bruno Walter jätti Münchenin ja siirtyi New Yorkiin, Knappertsbuschista tuli Bayerisches Staatsorchesterin musiikillinen johtaja vuonna 1922. Koska Knappertsbusch ei suostunut myötäilemään natseja, hänet erotettiin virastaan vuonna 1936. Hän jätti Saksan ja siirtyi Wieniin johtamaan filharmoonikoita ja Wienin valtionoopperaa. Sodan jälkeen hän palasi Müncheniin, josta käsin työskenteli vierailevana kapellimestarina Wienissä ja Bayreuthin festivaaleilla.
Foinikian kieli
Foinikian kieli oli antiikin aikana foinikialaisten kieli, jota puhuttiin suunnilleen nykyisen Libanonin alueella. Foinikia kuului seemiläisiin kieliin ja oli läheistä sukua heprealle. Foinikian kielestä kehittyi myös Karthagossa puhuttu puunin kieli. Kirjoittamiseen käytettiin foinikialaista kirjaimistoa.
Iloniemen lasitehdas
Iloniemen lasitehdas toimi Kuusjoella 1857–1890. Tehtaan perusti lasinpuhaltaja ja hyttimestari Alexander Fahler (1820–1880) joka oli osakkaana useassa suomalaisessa lasitehtaassa. Fahler oli Iloniemen tehtaan omistaneen "Iloniemi Glasbruksbolagin" osakkaana ja isännöitsijänä aina kuolemaansa saakka. Tehdas valmisti aluksi olutpulloja ja apteekkilasitavaraa, myöhemmin tuotantoon tulivat myös virvoitusjuomapullot sekä talouslasi.
Tehtaan rakennuksista on säilynyt 1850-luvulta peräsin oleva paja joka on kunnostettu ulkoapäin. Muuten entinen tehdasalue on avointa heinikkoa.
Doordarshan
Doordarshan on Intian julkisen palvelun yleisradioyhtiö. Se on maan vanhin televisioyhtiö ja ainoa, jolla on valtakunnallinen kattavuus. Doordarshan toimipaikka on Delhissä. Televisiolähetykset aloitettiin 1959.
Yhtiöllä on lähetyksiä useilla Intian kielistä: hindiksi, englanniksi, urduksi, punjabiksi, teluguksi, tamiliksi, kannadaksi, malayalamin kielellä, gujaratiksi, ja marathin kielellä.
Brad Henry
Charles Bradford "Brad" Henry (s. 10. heinäkuuta 1963) on yhdysvaltalainen demokraattisen puolueen poliitikko. Hän toimi Oklahoman osavaltion kuvernöörinä vuodesta 2003 vuoteen 2011. Hänet valittiin ensimmäiselle kaudelleen marraskuun 2002 vaaleissa ja toiselle kaudelleen vuonna 2006.
Henryä edelsi kuvernöörinä Frank Keating ja seurasi Mary Fallin. Hänen aikanaan Oklahoman varakuvernööreinä toimivat Mary Fallin (2003–2007) ja Jari Askins (2007–2011).
Henry syntyi Shawneessä, Oklahomassa. Hän opiskeli taloustiedettä ja lakia. Ennen valintaansa kuvernööriksi hän istui jäsenenä Oklahoman osavaltiollisessa senaatissa. Hänen vaimonsa Kim on opettaja. Parilla on tyttäret Leah, Laynie ja Baylee.
Henry on baptisti.
Henryä vaadittiin armahtamaan alaikäisenä tehdystä murhasta kuolemaan tuomittu Scott Hain. Armahdusta ei myönnetty, sillä Hain teloitettiin 3. huhtikuuta 2003. Brad Henry myös laajensi kuolemanrangaistuksen käyttöä; hän hyväksyi lain, joka mahdollisti kuolemanrangaistuksen toistuviin tai törkeisiin lapsiin kohdistuneisiin seksuaalirikoksiin syyllistyneiden kohdalla.
Bergan lasitehdas
Bergan lasitehdas toimi Närpiön Pirttikylässä 1796–1883. Lasitehtaan perusti Olof Sjöberg vanhempi ja tehtaan lasinpuhaltajat tulivat Saksasta ja Ruotsista.
Tehdas valmisti ikkunalasia, pulloja, tölkkejä, karahveja, erilaisia juomalaseja, lasinappeja ja apteekkilasitavaraa. Tehtaan tuotannosta apteekkilasi muodosti noin 80 prosenttia. Berga oli 1840-luvulla tuotannoltaan yksi suurimpia Suomen lasitehtaita.
Pirttikylän kotiseutumuseon alueella on nykyisin Bergan lasitehtaan museo museon alueelle siirretyssä Alholman tilan päärakennuksessa.
Grönvikin lasitehdas
Grönvikin lasitehdas toimi Iskmossa Mustasaaressa 1813–1907. Tehtaan perusti vaasalainen kauppias Johan Grönberg. Lasitehtaan yhteydessä toimi myös jonkin aikaa fajanssitehdas ja laivaveistämö.
Tehdas valmisti aluksi apteekkilasia, pulloja ja ikkunalasia. Koska tehdas sijaitsi meren rannalla sen tuotteita voitiin myös viedä Ruotsiin ja Itämeren rantavaltioihin. Vuonna 1844 alkoi puristelasin valmistus (punssi- ja juomalasit sekä kerma- ja sokeriastiat) ja tehtaassa valmistettiin myös ns. sinistä lasia. 1800-luvun puolivälin jälkeen tehdas alkoi siirtyä sekalaisen talouslasin tuotannosta pullojen ja ikkunalasin tuotantoon.
Vuonna 1891 tapahtuneen tulipalon jälkeen tehdas uudistettiin perusteellisesti ja se erikoistui ikkunalasin tuottamiseen. Tehtaalle hankittiin tätä varten Belgiasta jatkuvakäyttöinen ammeuuni jonka avulla ikkunalasia voitiin puhaltaa vuorotyönä. Koska suurikokoisten ikkunaruutujen puhaltaminen vaati ammattitaitoa tuli tehtaalle myös lasinpuhaltajia Belgiasta. Grönvikin tehdas oli aikanaan Pohjoismaiden suurin ikkunalasin tuottaja mutta se joutui lopettamaan toimintansa 1907 ikkunalasin ylituotannon takia. Kilpailijat ostivat tehtaan ja purkivat sen rakennukset ja koneet.
Lasitehtaasta on säilynyt kaksikerroksinen päärakennus puistoineen sekä pehtoorintalo.
Zvjezdan Misimović
Zvjezdjan Misimović (s. 5. kesäkuuta 1982 München) on bosniahertsegovinalainen jalkapalloilija, joka edustaa Venäjän pääsarjan FK Dynamo Moskovaa. Hän on hyökkäävä keskikenttäpelaaja ja pelaa pelinumerolla 10. Hänet tunnetaan hyvästä hyökkäyssunnan pelaamisesta ja oivallisista syötöistään. Hän oli avainpelaajia kun VfL Wolfsburg voitti kaudella 2008–2009 Saksan mestaruuden. Hän on edustanut urallaan myös FC Bayern Müncheniä, VfL Bochumia, 1. FC Nürnbergiä ja Galatasarayta.
Gratianus (munkki)
Gratianus on 1100-luvulla elänyt bolognalainen lainoppinut. Hän kokosi noin vuonna 1140 roomalaiskatolisen kirkon ensimmäisen täydellisen kanonien kokoelman "Concordia discordantium canonumin", joka yleensä tunnetaan nimellä "Decretum Gratiani". Kokoelma perustuu aikaisempiin kokoelmiin, kirkolliskokousten päätöksiin, roomalaiseen lakiin ja kirkkoisien teksteihin.
Gratianuksen elämästä tiedetään vähän. Hänen on kerrottu olleen benediktiiniläismunkki ja työskennelleen eräässä Bolognan luostarissa, mutta tiedon todenperäisyys on epävarma.
"Concordia discordantium canonum" sisälsi myös Gratianuksen omia kommentteja, joiden tarkoituksena oli selittää eri auktoriteettien erimielisyyksiä. Teos hyväksyttiin pian eurooppalaisissa oppilaitoksissa kanonisen oikeuden perusteokseksi, ja se oli roomalaiskatolisen kirkon kanoninen lakikirja vuoteen 1917.
Tiina Taavitsainen
Tiina Tuulikki Taavitsainen (s. 19. joulukuuta 1985 Helsinki) on suomalainen seiväshyppääjä ja voimistelija. Hän edusti yleisurheilussa Helsingin Kisa-Veikkoja ja häntä valmensi vuoteen 2006 Rauli Pudas, vuosina 2006–2008 Risto Koskinen ja vuodesta 2009 Vesa Rantanen. Voimistelussa hän edusti Suomen Taitovoimisteluklubia.
Taavitsainen voitti telinevoimistelun hypyissä Suomen-mestaruuden vuosina 1998–2003.
Taavitsainen kilpaili seiväshypyssä ensimmäisen kerran vuonna 2005 19-vuotiaana. Hän on saavuttanut yleisurheilussa kuusi aikuisten SM-mitalia. 17. helmikuuta 2007 hän oli seiväshypyn kolmas sisäratojen SM-kisoissa tuloksella 375 cm. 14. kesäkuuta 2008 hän oli mukana 4 × 100 metrin viestissä ajalla 47,56 s hopealle juosseessa HK-V:n viestijoukkueessa. Kalevan kisoissa 2011 hän sijoittui seiväshypyssä toiseksi ja 2009 kolmanneksi sekä sisäratojen SM-kilpailuissa 2010 ja 2011 toiseksi.
Hänen seiväsennätyksensä on 420 cm, jonka hän hyppäsi Somerolla 29. kesäkuuta 2008. Ennätyksellään hän sijoittuu Suomen kaikkien aikojen tilastossa kahdeksanneksi (tilanne elokuussa 2018). Hallissa hänen ennätyksensä on Jyväskylässä 1. maaliskuuta 2008 hypätty 414 cm.
Bobby Vinton’s Greatest Hits
Bobby Vinton's Greatest Hits on 12-raitainen kokoelma joka sisältää Bobby Vintonin ensimmäiset singlet ja joka julkaistiin 1964, 
Albumilista - Billboard (North America)
Singles - Billboard (North America)
Naisten Kolmonen
Naisten Kolmosesta nousee yhteensä 6 joukkuetta Naisten Kakkoseen seuraavasti:
Pelataan 12 joukkueen sarjana, jonka voittaja nousee suoraan ja kakkonen karsii Kaakon voittajan kanssa noususta Kakkoseen. Sijalle 10. ja huonommin sijoittuneet putoavat Neloseen. Pelataan kaksinkertainen sarja. Sarjan voittaja nousee suoraan Naisten Kakkoseen.
Kolminkertainen sarja. Voittaja nousee Naisten Kakkoseen. Sarjan viimeinen putoaa Neloseen.
Lena Solvin
Lena Anne-May Solvin (s. 4. heinäkuuta 1986 Uusikaarlepyy) on suomalainen moukarinheittäjä. Hän edustaa IF Nykarlebynejdeniä ja häntä valmentavat Martin Ahlskog ja Leif Solvin.
Hän on saavuttanut viisi aikuisten SM-mitalia. Lappeenrannassa 4. elokuuta 2007 hän oli kolmas tuloksella 64,45 m. Tampereella 26. heinäkuuta 2008 hän oli toinen tuloksella 62,28 m ja Espoossa 1. elokuuta 2009 hän oli toinen tuloksella 63,23 m. Kajaanissa 7. elokuuta 2010 hän oli toinen tuloksella 65,47. Turussa 7. elokuuta 2011 hän oli toinen tuloksella 63,25.
Hän on edustanut Suomea neljästi Suomi–Ruotsi-maaottelussa, vuosina 2007, 2008, 2009 ja 2010. Göteborgissa 2007 hän oli viides tuloksella 60,13, Helsingissä 2008 toinen tuloksella 64,59, Göteborgissa 2009 viides tuloksella 60,29 ja Helsingissä 2010 neljäs tuloksella 64,57.
Hänen ennätyksensä on 66,26, jonka hän heitti Kaustisella 28. kesäkuuta 2008. Ennätyksellään hän sijoittuu Suomen kaikkien aikojen tilastossa seitsemänneksi.
Taz
Taz () on joki Jamalin Nenetsian piirikunnassa ja Krasnojarskin aluepiirin rajalla Venäjällä. Se saa alkunsa Siperian selänteeltä, virtaa Länsi-Siperian alangon soiden halki ja laskee Karanmeren Tazinlahteen. Joen pituus on 1 401 kilometriä ja valuma-alueen laajuus 150 000 neliökilometriä.
Joen virtaama vaihtelee huomattavasti vuoden aikana ja on suurimmillaan kesäkuussa. Taz jäätyy lokakuussa ja vapautuu jäistä touko-kesäkuun vaihteessa. Tärkeimmät sivujoet ovat Bolšaja Širta, Hudosei, Tolka ja Tšaselka. Kalalajeja ovat siika, muikku, vähäisemmässä määrässä sampi ja nelma. Joki on alajuoksultaan liikennöintikelpoinen. Sen varrella sijaitsevat Krasnoselkupin kylä ja Tazovskin taajama. Nykyisen Sidorovskin kylän lähellä oli 1600-luvulla Mangazejan kaupunki.
Mangazeja
Mangazeja () oli Venäjällä Länsi-Siperiassa Tazjoen varrella 1600-luvulla sijainnut kaupunki.
Vuosina 1601–1607 venäläiset sotilaat rakensivat puisen linnakkeen Tazin oikealle rannalle, 300 kilometrin päähän joen suusta. Sen kautta kulki Mangazejan kauppareitti, joka suuntautui Vienanjoen suulta meritse Jamalille, jokien kautta Obin lahteen ja Tazjoelta kannaksen yli Jenisein sivujoelle Turuhanille. Linnakkeen yhteyteen syntyi turkiskaupan keskuksena toiminut Mangazejan kaupunki.
Turkiseläinten ehdyttyä 1600-luvun puolivälissä kaupunki menetti taloudellisen merkityksensä ja se hylättiin. Varuskunta siirrettiin Jeniseille, jonne vuonna 1672 perustettiin "Novaja Mangazeja" -niminen kaupunki (1780-luvulta lähtien Turuhansk). Mangazejassa tehtiin arkeologisia kaivauksia vuosina 1968–1970 ja 1973. Nykyään paikan lähellä sijaitsee Jamalin Nenetsian Krasnoselkupin piirin Sidorovskin kylä.
Mike Taylor
Michael "Mike" J. C. Taylor (24. huhtikuuta 1934 – 4. huhtikuuta 2017) oli brittiläinen F1-kuljettaja. Hän osallistui kahteen F1-osakilpailuun kausina 1959–1960. Hän keskeytti toisessa ja karsiutui toisessa, eikä saavuttanut pisteitä. Hän osallistui myös useisiin MM-sarjaan kuulumattomiin kilpailuihin.
Taylorin ura kilpa-ajajana alkoi 1950-luvulla tämän ajaessa urheiluautoluokissa, mm. 1100-kuutioisten luokissa MG:n, Jaguarin ja Lotuksen autoilla. Hänen saavutuksensa kyseisessä luokassa Goodwoodin järjestämissä ajoissa huomioitiin Motor Sport Brooklands Memorial Trophy-palkinnolla. Hän jakoi Le Mansin 24 tunnin ajoissa autonsa Innes Irelandin kanssa johtaen kilpailua 1100-kuutioisten luokassa, kunnes autoon iski teknisiä vikoja. Myöhemmin Taylorille tarjottiin mahdollisuutta ajaa Alan Brownin Formula 2-luokan Cooper-autoa, jolla sijoittui neljänneksi Berliinin osakilpailussa AVUSin radalla. Vuonna 1959 hän kilpaili myös Formula 1 -sarjan Britannian osakilpailussa, mutta kyseinen kilpailu päättyi keskeytykseen.
Taylorin kilpailu-ura loppui ennenaikaisesti hänen jouduttua onnettomuuteen vuoden 1960 Belgian GP:n harjoituksissa. Hän paiskautui ulos autostaan 160 mailin tuntinopeudella, vieri mäkeä alas ja osui puuhun murtaen useita luita. Stirling Moss joutui samanlaiseen onnettomuuteen ja halvaantui, mutta terapian avulla pystyi kävelemään. Taylor haastoi Lotuksen oikeuteen ja voitti käsittelyn saaden korvausrahoja, mutta kärsi myöhemmin kiinteistöyritystoiminnassa miljoonien puntien tappiot yhtiön ajautuessa taloudellisiin vaikeuksiin vuonna 1977.
Vuonna 1980 Taylor meni naimisiin Stirling Mossin ex-vaimon Elaine Barberinon kanssa. Heidän perheensä koostui Luke-pojasta, Emma-tyttärestä sekä Allison-tytärpuolesta. Taylor kuoli vuonna 2017 taisteltuaan pitkään syöpää vastaan.
Knidos
Knidos (, nykyisin paikallisesti kutsutaan nimellä Tekir) oli antiikin kreikkalainen kaupunki Kaariassa Vähän-Aasian lounaiskärjessä. Kaupunki sijaitsi Datçan niemimaan kärjessä nykyisessä Turkissa. Knidos oli tunnettu Praksiteleen veistämästä Knidoksen Afrodite -patsaasta sekä lääketieteellisestä koulustaan.
Knidoksen taisteluna tunnetaan 394 eaa. Spartan ja Persian joukkojen välillä käyty meritaistelu. Tunnettuja knidoslaisia olivat historioitsija Ktesias, matemaatikko ja tähtitieteilijä Eudoksos sekä arkkitehti Sostratos Knidoslainen.
Paschalis III
Paschalis III (hepr.-latina.: "pääsiäisenä syntynyt") oik. Guido Cremalainen (s. Lucca – k. 20. syyskuuta 1168 Rooma) oli nimellä Paschalis III 22. huhtikuuta 1164 alkaen kuolemaansa saakka Aleksanteri III:n vastapaavi.
Fredrik Barbarossa valitsi Guido Cremalaisen kardinaaliksi kansleri Rainald Dasselilaisen aloitteesta Würzburgin konsiilissa 1164, sen jälkeen kun keisarimielinen vastapaavi Victor IV oli kuollut. Saadakseen tukea keisari Fredrik Barbarossalta Paschalis kanonisoi Kaarle Suuren. Roomalaiskatolinen kirkko ei ole hyväksynyt kanonisointia. Kolmas lateraanikonsiili 1179 mitätöi kaikki hänen toimenpiteensä.
Johnny Thomson
Johnny Thomson (9. huhtikuuta 1922 Lowell, Massachusetts – 24. syyskuuta 1960 Allentown, Pennsylvania) oli yhdysvaltalainen Indianapolis 500 -kuljettaja. Hän osallistui kahdeksaan Indianapolis 500 -kilpailuun kausina 1953–1960. Hän oli kolmas vuoden 1959 kilpailussa. Hän saavutti yhteensä yhden paalupaikan, yhden palkintosijan, yhden nopeimman kierroksen ja 10 MM-pistettä. Hänet tunnettiin lempinimellä "Lentävä skotlantilainen".
Thomson kilpaili myös AAA- ja USAC-mestaruussarjoissa voittaen seitsemän kertaa. Hän voitti vuoden 1948 UCOA New England -tittelin voitettuaan 32 Midget car -tapahtumaa. Hän voitti tittelin uudestaan vuonna 1950. Hän voitti myös AAA Eastern Division Midget -mestaruuden. Hän oli vuoden 1958 USAC Sprint car -sarjan mestari. Hän voitti Eastern Spint car -sarjan mestaruuden vuonna 1954.
Thomson oli ensimmäinen kuljettaja, joka voitti sadan mailin (160 km) hiekkatiekilpailun alle tunnissa Pennsylvaniassa Langhornella. Hän menehtyi vuoden 1960 Sprint car tapahtumassa Great Allentown Fairissa, kun hänen autonsa ajoi aidan läpi ja kääntyi katolleen.
Thomson valittiin vuoden 1996 National Sprint car Hall of Fameen ja National Midget Auto Racing Hall of Fameen vuonna 1997. Hän oli myös kilpailija Bud Collyersin "Beat tht Clock" kilpailussa.
Slovakian naisten koripallomaajoukkue
Slovakian naisten koripallomaajoukkue edustaa Slovakiaa koripallon naisten maajoukkuekilpailuissa. Sitä hallinnoi Slovakian koripalloliitto.
Slovakian maajoukkue osallistui arvokilpailuihin ensimmäisen kerran Italian EM-kisoissa 1993. Voitettuaan alkulohkonsa se hävisi välieräottelussa Espanjalle 55–73, mutta sai pronssia kukistettuaan pronssiottelussa Italian 68–67.
Unkarin EM-kilpailuissa 1997 Slovakia voitti alkulohkonsa ja kukisti puolivälieräottelussa Jugoslavian. Välierässä Slovakia voitti Unkarin 81–55, mutta hävisi loppuottelussa Liettualle 62–72 saaden hopeaa.
Rodtsenko-seura
Rodtsenko-seura oli taiteilijaryhmä, joka perustettiin Tampereella vuonna 1984. Seuran jäseniä olivat Erik Ahonen, Jouni Hirvonen, Markku Kivinen, Jukka Mikkola ja Jyrki Siukonen. Rodtsenko-seura oli aktiivisimmillaan vuonna 1986, ja toiminta lopetettiin virallisesti vuonna 1990. Siukonen, Hirvonen ja Kivinen toimivat edelleen kuvataiteilijoina loppuryhmän siirryttyä toimittajiksi.
Näyttelyiden ohella Rodtsenko-seuran toimintaan kuului esitelmiä, julkaisuja, performansseja, kannanottoja ja muun muassa mäkiautoperinteen elvyttämistä. Seuran jäsenillä oli yhteinen tausta punk-ajan rock-musiikissa ja pienjulkaisuissa. Parhaiten tunnetaan Siukosen Kollaa kestää -yhtye sekä Pahkasika, jossa Jukka Mikkola oli mukana. Seura esiintyi aina ryhmänä, mikä oli tavallisempaa rock-maailmassa kuin kuvataiteessa.
Rodtsenko-seura harrasti postmodernia historiallista lainailua ja ironista asennetta. Seura hyödynsi usein myös iskulauseita 1920-luvun neuvostotaiteilijoiden tapaan. "Porvari hus!" oli iskulauseista tunnetuimpia. Seura teki Moskovaan vuonna 1988 installaation 5 000 paperipussista. Pusseihin oli painettu venäjäksi puhallus- ja pamautusohje sekä teksti "Tehdään näin: paukku taantumusta päin!". Paukuttelun sijaan yleisö kuitenkin hamstrasi pussit nopeasti käytännön tarpeisiin.
Rodtsenko-seura siirsi julisteinstallaationsa omin luvin 1970-lukulaisten osallistuvien taiteilijoiden järjestön Kiilan 50-vuotisnäyttelyyn Taidehalliin vuonna 1986. Teos oli paikalla sattumalta edellisen näyttelyn jäljiltä. Rodtsenko-seuran ironinen huumori sai enemmän huomiota ja myötämieltä kuin kiilalaisten teokset, joskin rodtsenkolaiset sanoivat halunneensa tehdä kunnianosoituksen Kiilan perinteelle.
Aleksandr Rodtšenkon ohella muukin venäläinen avantgarde kiinnosti seuran jäseniä. Nimeksi valittiin Rodtsenko-seura, koska se kuulosti paremmalta kuin muut vaihtoehdot, kuten Tatlin-seura.
István Kniezsa
István Kniezsa (1898–1965) oli unkarilainen kielitieteilijä, joka tutki muun slaavilaisten kielten nimistöä ja äännehistoriaa sekä unkarin kielen slaavilaisia lainasanoja. Hän toimi professorina Budapestissa vuodesta 1941.
Douglas Costa
Douglas Costa de Souza, (14. syyskuuta 1990 Sapucaia do Sul, Rio Grande do Sul) tunnetaan nimellä Douglas Costa, on brasilialainen jalkapalloilija, joka edustaa italialaista Juventusta (laina). Hän on vasenjalkainen hyökkäävä keskikenttäpelaaja. Vuodesta 2015 hän edusti FC Bayern Münchenia Saksan pääsarjassa, jonne hän siirtyi 30 miljoonan euron siirtosummalla.
Hänet tunnetaan Brasiliassa myös lempinimellä uusi Ronaldinho. Suurseurat tulivat hänen peräänsä tammikuussa 2008. Useat suurseurat kuten Real Madrid, Inter Milan ja Manchester United osoittivat tällöin kiinnostuksensa häneen.
Sarah Kinney
Sarah Kinney on yhdysvaltalainen sarjakuvakäsikirjoittaja. Muun muassa Aku Ankkaa käsikirjoittanut Kinney on naimisissa Stefan Petruchan kanssa, joka myös on Aku Ankka -käsikirjoittaja.